estre fait ; et afin que ce soit ferme chose et estable à tous- 

 jours, nous avons fait mectre nostre scel à ces présentes, sauf 

 en aultres choses nostre droit et l'autruy en toutes. Donné en 

 nostre ville de Dijon, le cinquième jour du mois d'avril, après 

 Pasques, l'an de grâce mil quatre cens trente et sept. 



QUITTANCE DONNÉE AUX HABITANTS D'OISELAY D'UNE SOMME DE 



112 LIAMES 10 SOUS PAR LA CHAMBRE DES COMPTES DE 



DIJON. 



(16 avril 1437.) 



Je Mathieu Reg-nault, conseiller de monsieur le duc et son 

 receveur général de Bourgoingne , confesse avoir eu et receu 

 des habitans d'Oisellart la somme de cent douze livres dix 

 sols tournois, pour la valeur de cent florins, le florin en la va- 

 leur de xxn solz vi deniers tournois pièce , monnoie ayant 

 cours à présant, pour la composition par eulx faicte avec mes- 

 sieurs des comptes de mondit seigneur à Dijon, pour la ratifi- 

 cacion, consentement et confermation de l'affranchissement 

 que leur a fait messire Jehan d'Oiselart et messire Anthoinne 

 d'Oiselart, son fils, chevalier, et confermé par mondit seigneur 

 le duc et conte de Bourgoingne ; de laquelle somme de cent xn 

 livres x sols tournois, pour ladite valeur, je me tiens pour con- 

 tant et en ay promis faire recepte en mes comptes au proffit de 

 mondit sieur le duc : tesmoing mes saing manuel et signet cy 

 mis, le xvi e jour d'avril mil c. c. c. c. trente et sept, après 

 Pasques. 



(Signé) M. Reg-nault. 



